Իլսինյո

Իլսինյո (Իլսոն Պերեյրա Դիաս Ժունիոր) (բրազ.-պորտ.՝ Ilson Pereira Dias Júnior, հոկտեմբերի 12, 1985(1985-10-12), Սան Բերնարդու դու Կամպո, Սան Պաուլու, Բրազիլիա), բրազիլացի ֆուտբոլիստ, կիսապաշտպան։ Հայտնի է Դոնեցկի «Շախտյոր»-ում խաղերով։


== Կենսագրություն ==
Իլսինյոն սկսել է կարիերան 2006 թվականին «Պալեյրաս» ակումբում, որից հետո տեղափոխվել է «Սան Պաուլու» ակումբ որպես Սիսինյոյին փոխարինող՝ դառնալով «Ռեալ Մադրիդ»-ի խաղացող։
2007 թվականի հուլիսի 29-ին Իլսինյոն «4+1» ձևաչափով պայմանագիր է կնքել Դոնեցկի «Շախտյոր» ակումբի հետ, որը նրա համար վճարել է 10 միլիոն եվրո։ 2007 թվականի օգոստոսի 11-ին Ուկրաինայի ֆուտբոլի առաջնությունում նորամուտ է ունեցել Պոլտավայի «Վորսկլա» ակումբի դեմ տնային խաղում (2:1)։
2009 թվականի մայիսի 7-ին «Շախտյոր»-ի և Կիևի «Դինամո» ակումբների միջև ՈՒԵՖԱ Եվրոպայի Լիգայի խաղարկության կիսաեզրափակչի երկրորդ խաղի 89-րդ րոպեին խփել է վճռական գոլ, որը «հանքագործներին» դուրս է բերել եվրոպական մրցաշարի եզրափակիչ։ Այդ մրցախաղը ավարտվել է 2։1 հաշվով՝ հօգուտ Դոնեցկի թիմի, ինչը թույլ է տվել նրան անցնել առաջ։    
2010 թվականի մայիսի 5-ին Ուկրաինայի առաջնության շրջանկներում Կիևի «Դինամո» ակումբի հետ խաղի 15-րդ րոպեին խփել է հաղթական գոլ, որը նրա թիմին չեմպիոնություն է բերել 2009/10 մրցաշրջանում։   
2011 թվականին «Սան Պաուլու» ակումբից տեղափոխվել է «Ինտերնասիոնալ» ակումբ։
2012-ին տանուլ տված դատական գործի պատճառով «Ինտերնասիոնալ»-ը հրաժարվել է երկարաձգել Իլսինյոյի պայմանագիրը։ Դրանից հետո ֆուտբոլիստը որոշել է վերադառնալ «Շախտյոր», չնայած նրան, որ մի շարք ակումբներ առաջարկել են մարել Իլսինյոյի պարտքը։  
2015 թվականի հունիսի 30-ին հայտնի է դարձել, որ Իլսինյոն ազատ գործակալի իրավունքով հեռանում է «Շախտյոր»-ից՝ նրա կազմում անցկացնելով 174 խաղ և խփելով 22 գոլ։ 
2016 թվականի փետրվարի 24-ին Իլսինյոն դարձել է ամերիկյան «Ֆիլադելֆիա Յունիոն» ակումբի խաղացող՝ կնքելով երկու տարվա պայմանագիր։ MLS-ում նորամուտ է ունեցել 2016 թվականի մարտի 6-ին «Դալաս» ակումբի դեմ մրցաշրջանի մեկնարկային մրցախաղում։ 2016 թվականի հուլիսի 9-ին «Դի Սի Յունայդետ» ակումբի դեմ մրցախաղում խփել է իր առաջին գոլը «Յույնիոն» ակումբի կազմում՝ կատարելով դուբլ։ 2017 թվականի մրցաշրջանը վերջացնելուց հետո «Ֆիլադելֆիա Յունիոն» ակումբը չի երկարացնել պայմանագիրը Իլսինիոյի հետ, բայց 2017 թվականի դեկտեմբերի 20-ին ակումբը վերակնքել է պայմանագիրը։ 2020 թվականի հունվարի 24-ին Իլսինյոն ստորագրել է նոր մեկամյա պայմանագիր «Ֆիլադելֆիյա Յունիոն» ակումբի հետ։ 2021 թվականի մրցաշրջանի ավարտին «Ֆիլադելֆիա Յունիոն»-ի հետ Իլսինյոի պայմանագրի ժամկետը ավարտվել է։    
2022 թվականի մարտի 9-ին Իլսինյոն հայտարարել է ֆուտբոլային կարիերայի ավարտի մասին։ 


== Ձեռքբերումներ ==


=== Ակումբային ===
Սերիա A (1)` 2006
Ուկրաինայի ֆուտբոլի առաջնություն(5)`  2007/08, 2009/10, 2011/12, 2012/13, 2013/14
Ուկրաինայի առաջնության արծաթե մեդալակիր (2)՝ 2008/09, 2014/15
Ուկրաինայի գավաթի դափնեկիր (3)՝ 2007/08, 2011/12, 2012/13
Ուկրաինայի գավաթի եզրափակչի մասնակից (3)՝ 2008/09, 2013/14, 2014/15
Ուկրաինայի սուպերգավաթի դափնեկիր (3)՝ 2008, 2012, 2013, 2014
ՈՒԵՖԱ Եվրոպայի Լիգայի դափնեկիր(1)՝ 2008/09
MLS-ի կանոնավոր առաջնության հաղթող՝ 2020


=== Անձնական ===
Արծաթե գնդակ (Բրազիլիա)՝ 2006
Ուկրաինայի առաջնության լավագույն 11 խաղացող՝ 2007/08
Ուկրաինայի սպորտի վաստակավոր վարպետ՝ 2009
«Արիության համար» III աստիճանի շքանշանի ասպետ (2009 թվական)


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Վիճակագրությունը National Football Teams կայքում(անգլ.)Կաղապար:ФФУ
Ֆուտբոլիստի էջը MLS կայքում(անգլ.)